*Projekts*

**Likumprojekta**

**“Grozījumi Saeimas vēlēšanu likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts “Grozījumi Saeimas vēlēšanu likumā“ (turpmāk – likumprojekts) izstrādāts saskaņā ar Ministru kabineta 2016. gada 8. novembra protokollēmuma Nr. 60 62.§ “Informatīvais ziņojums “Par iespējamiem finansēšanas risinājumiem sertifikācijas pakalpojumu nodrošināšanai personu apliecībās (eID) un to, kā vienotu un prioritāru līdzekli personas elektroniskās identitātes nodrošināšanai”” 4. punktu, kas nosaka Vides aizsardzības un reģionālās attīstības ministrijai (turpmāk – VARAM) sadarbībā ar Tieslietu ministriju (turpmāk – TM), Centrālo vēlēšanu komisiju (turpmāk – CVK) , Iekšlietu ministriju (turpmāk - IeM) un Satiksmes ministriju (turpmāk – SM) sagatavot un vides aizsardzības un reģionālās attīstības ministram līdz 2019.gada 1.janvārim iesniegt noteiktā kārtībā izskatīšanai Ministru kabinetā grozījumus normatīvajos aktos, kas paredz eID karti kā derīgu personu apliecinošu dokumentu jebkurā ar vēlēšanu tiesību izmantošanu saistīto jautājumu kārtošanā vai citu risinājumu, kas paredz personām ar eID karti īstenot savas vēlētāju tiesības (turpmāk – protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz šim Latvijas Republikas Saeimas (turpmāk – Saeima) lēmums par līdzšinējās vēlētāju reģistrācijas kārtības saglabāšanu Saeimas vēlēšanās, kas paredz tiesības vēlētājam izvēlēties vēlēšanu iecirkni, kā arī atzīmes izdarīšanu vēlētāja pasē, nozīmē, ka persona nevar izmantot tiesības piedalīties Saeimas vēlēšanās, ja tās rīcībā vienīgais personu apliecinošais dokuments ir eID karte. Ievērojot iepriekš minēto, faktiski eID pilngadīgam Latvijas Republikas pilsonim Latvijas Republikas teritorijā nesniedz pilnībā visas tās pašas funkcijas, kas ir pieejamas ar pasi līdz ar to personas rīcības brīvība un tiesību īstenošana tiek ierobežota. Tas savukārt nozīmē, ka nepieciešams veikt grozījumus normatīvajos aktos saskaņā ar protokollēmumā noteikto uzdevumu, lai persona varētu pilnvērtīgi izmantot eID karti kā vienīgo personu apliecinošo dokumentu. Līdz grozījumu izdarīšanai Personas apliecinošo dokumentu likumā, kurus plānots iesniegt apstiprināšanai ministru kabinetā līdz 2018.gada 31.decembrim un Saeimas vēlēšanu likumā, ļaujot personas apliecības turētājam, kura rīcībā nav derīgas pases piedalīties Saeimas vēlēšanās, personām, kuru rīcībā eID karte ir vienīgais personu apliecinošais dokuments vēlētāju tiesību īstenošana tiek realizēta ar īpaši izgatavotu vēlētāja apliecību. Šāda personas apliecinošu dokumentam paralēlu risinājumu uzturēšana, lai tiktu nodrošināta vēlēšanu iespēju realizēšana visām personām, negatīvi ietekmē izsniegto Latvijas pilsoņu personas apliecību skaitu, kas saskaņā ar Ministru kabinetā 2017.gada 18.jūlijā apstiprināto IeM informatīvo ziņojumu “Par personas apliecību plašāku lietojamību” par ~35% atpaliek no prognozētā eID karšu izsniegšanas apjoma laika periodā līdz 2016.gadam.  Kā pagaidu risinājumu 2014.gadā notiekošajām Saeimas vēlēšanām CVK sadarbībā ar PMLP īstenoja aktivitāti ar īpašu vēlētāja apliecību izgatavošanu un izsniegšanu eID karšu turētājiem, kuru rīcībā noteiktajā atskaites periodā nav derīgas pases.  Attiecīgā pagaidu risinājuma īstenošanā tika konstatēti vairāki trūkumi, piemēram:   1. eID karti dalībai Saeimas vēlēšanās nedrīkst uzrādīt tās personas, kuru rīcībā ir derīga pase. Ja laika periodā, kad iespējams īstenot vēlēšanu tiesības, pase ir iesniegta citas valsts pārstāvniecībā vīzas saņemšanai (it īpaši gadījumos, kad konkrētās valsts pārstāvniecība neatrodas Latvijā), personai nav iespēja piedalīties vēlēšanās ar eID karti; 2. ja persona vēlas saņemt tikai eID karti pēc iepriekš noteiktā termiņa, kad tiek veikta datu sagatavošana vēlētāja apliecību izgatavošanai, persona nevar piedalīties Saeimas vēlēšanās; 3. vēlētāja apliecības saņemšana vērtējama kā papildus administratīvais slogs eID kartes turētājam, kura rīcībā nav derīgas pases, jo, neskatoties uz to, ka vēlētāja apliecība tiek izsniegta bez maksas, personai ir jātērē savi resursi PMLP nodaļas apmeklējumam, piemēram, transporta izdevumu apmaksai.   Iepriekš minētie trūkumi liedz personai pilnvērtīgi izmantot eID karti un izvēlēties to kā savu vienīgo personu apliecinošo dokumentu, vai arī var rosināt personu nolemt nepiedalīties Saeimas vēlēšanās, kas mazina jau tā relatīvi zemo vēlētāju aktivitāti.  Lai novērstu iepriekš minētos trūkumus, jānodrošina, ka personas apliecība un pase ir vienlīdzīgi dokumenti jebkurā ar vēlēšanu tiesību izmantošanu saistīto jautājumu īstenošanā.  Likumprojekts paredz, ka eID karšu izmantošana Saeimas vēlēšanās tiek īstenota ieviešot elektronisku Vēlētāju reģistru un to, ka pārbaudes procedūru vēlēšanu iecirknī, atzīme par personas dalību vēlēšanās tiek izdarīta nevis personas pasē, bet tiešsaistes režīmā Vēlētāju reģistrā. Līdz ar to faktiski tiek saglabāta līdzšinējā vēlēšanu kārtība personām tiek saglabāta iespēja brīvi izvēlēties vēlēšanu iecirkni vēlēšanu dienā turklāt tiek novērsts pastāvošais personu apliecinošo dokumentu ierobežojums un tiek nodrošināta iespēja balsot ar jebkuru derīgu personu apliecinošo dokumentu – pasi vai eID karti.  Likumprojekta 1.pantā noteikts, ka turpmāk vēlētāja personas apliecinošais dokuments Saeimas vēlēšanās ir arī personas apliecība.  Likumprojekta 2.panta pirmajā daļā tiek aizstāta līdzšinējā kārtība, kādā vēlēšanu iecirkņa komisijas loceklis pārliecinās par personas tiesībām piedalīties Saeimas vēlēšanās un to vai persona jau nav balsojusi, proti tiek likumprojekts turpmāk paredz atzīmes izdarīšanu personas pasē aizstāt ar Atzīmes izdarīšanu Vēlētāju reģistrā, līdz ar to arī pārbaude par to vai persona jau nav balsojusi attiecīgajās vēlēšanās tiek veikta Vēlētāju reģistrā. Likumprojekta 2.panta otrā daļa paredz pienākumus CVK un PMLP saistībā ar Vēlētāja reģistra darbības nodrošināšanas kārtības noteikšanu (CVK) un alternatīvās kārtības izveidi balsošanai gadījumos, ja notiek tiešsaistes režīma pārrāvums un nevar tikt izmantots Vēlētāju reģistrs. (CVK). PMLP tiek noteikts kā Vēlētāju reģistra pārzinis un uzturētājs.  Likumprojekta 3.pants tiek papildināts ar norādi par to, ka pēc vēlēšanu iecirkņa slēgšanas vēlēšanu iecirkņa komisija, papildus esošajām procedūrām, pirms balsu skaitīšanas uzsākšanas, slēdz arī Vēlētāju reģistru tiešsaistes režīmā.  Likumprojekta 4.panta pirmā daļa paredz, vienlīdzīgi kā pases izmantošanu, personas apliecības izmantošanas tiesības vēlētājiem, kas vēlas balsot pa pastu, attiecīgajā Latvijas Republikas diplomātiskajā vai konsulārajā pārstāvniecībā. Šī paša panta otrā un trešā daļa aizstāj līdzšinējo atzīmes izdarīšanu personas pasē ar, kārtību, kad atzīme tiek izdarīta Vēlētāju reģistrā.  Likumprojekta 5.pants daļa paredz pienākumu CVK nodrošināt piekļuvi Vēlētāju reģistram ieslodzījumu vietas administrācijai, lai varētu nodrošināt vēlēšanu iespējas ieslodzījumu vietās.  Likumprojekta 6.pants paredz  Ieslodzījuma vietas administrācijai pienākumu Vēlētāju reģistrā izdarīt atzīmes par ieslodzītajiem, kas piedalījušies attiecīgajās Saeimas vēlēšanās, kā arī pienākumu slēgt tiešsaistes režīmā Vēlētāju reģistru, kad balsošana ir beigusies.  Likumprojekta 7.panta daļa paredz mainīt līdzšinējo pasu spiedogu esamību (ņemot vērā, ka atzīmes izdarīšana pasē tiek aizstāta ar atzīmes izdarīšanu Vēlētāju reģistrā) un nosakot pienākumu CVK nodrošināt piekļuvi tiešsaistes režīma Vēlētāju reģistrā. Atbilstoši likumprojekta būtībai tiek precizēts arī Nacionālo bruņoto spēku komandiera pilnvarotās personas pienākums, nosakot atzīmes izdarīšanu Vēlētāju reģistrā nevis vairs pasē un atbilstoši procedūrai arī Vēlētāju reģistra slēgšana.  Likumprojekta 8.pants nosaka Vēlētāju reģistra izmantošanu balss nodošanas glabāšanā gadījumos.  Lai nodrošinātu likumprojektā ietverto normu izpildi būs nepieciešams vēlēšanu iecirkņos nodrošināt atbilstošu tehnisko aprīkojumu. Ņemot vērā, ka saskaņā ar Iedzīvotāju reģistra likumu Iedzīvotāju reģistrs ir PMLP pārziņā un Vēlētāju reģistrs tiks veidots balstoties uz Iedzīvotāju reģistrā iekļautajiem datiem, Pilsonības un migrāciju lietu pārvaldei (turpmāk – PMLP) būs jāizveido un jānodrošina elektronisks Vēlētāju reģistrs un jānodrošina vēlēšanu komisijām attiecīga likumprojektā paredzēta tiešsaistes režīma piekļuve. |
| 3. | Projekta izstrādē iesaistītās institūcijas | VARAM, PMLP, CVK. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras ir tiesīgas piedalīties Saeimas vēlēšanās saskaņā ar Saeimas vēlēšanu likumu. Atsaucoties uz CVK mājas lapā publicēto informāciju 2017.gada pašvaldību vēlēšanām tika reģistrētas 1443796 balstiesīgās personas. |
| 2. | Tiesiskā regulējuma ietekme uz tautsaimniecību un administratīvo slogu | Tiek paplašinātas personu tiesības un iespējas veikt dalību Saeimas vēlēšanās izmantojot eID karti. |
| 3. | Administratīvo izmaksu monetārs novērtējums | Ņemot vērā, ka PMLP būs jānodrošina elektroniskā Vēlētāju reģistra tehniskais risinājums, izmaksu monetārajam novērtējumam vajadzīga padziļināta izpēta, ko būs iespējams veikt pēc elektroniskā Vēlētāju reģistra ieviešanas. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017.gads** | | Turpmākie trīs gadi (*euro*) | | |
| **2018. g.** | **2019.g.** | **2020.g.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai nodrošinātu personu iespēju piedalīties Saeimas vēlēšanās nepieciešams veikt tehnoloģiskus pielāgojumus PMLP pārziņā esošajā Vēlētāju reģistra pielāgošanā, gan arī nodrošināt tehnisko aprīkojumu un tā atbilstošu sagatavošanu drošai vēlētāju reģistrācijai tiešsaistes režīmā.  **2021.gadā:**   * **Vēlētāju reģistra programmatūras pielāgošana** 900 c/d x 450 EUR = 405 000 +PVN = **490 050 EUR** * **Vēlētāju reģistra tehniskā uzturēšana un atbalsts** 100 cilvēkdienas gadā x 450 EUR x 21% (PVN) = **54 450 EUR** (un katru turpmāko gadu) * **Vēlētāju reģistra tehniskā uzturēšana un atbalsts** 100 cilvēkdienas gadā x 450 EUR x 21% (PVN) = **54 450 EUR** (un katru turpmāko gadu) * **Viedierīču (telefonu) iegāde**   (955 iecirkņi x 2 gab.) = 1910 gab. x 350 EUR = **668 500 EUR**   * **Datortehnikas iegāde**   (955 iecirkņi x 2 gab.) **1910 gab. x 660 EUR = 1 260 600 EUR**   * Oracle licences iegāde **50 215** EUR   **2022.gadā:**   * **Datortehnikas un viedierīču sagatavošana darbam** **drošā vidē**   **300 000 EUR** (tai skaitā PVN uzstādīšana)   * **Modemi interneta nodrošināšanai**   955 x 100 EUR = **95 500 EUR**   * Licenču uzturēšana **24 100 EUR** gadā   **KOPĀ 2 943 415 EUR**  (plānotās izmaksas tiek sastādītas ņemot vērā līdzvērtīgu realizēto iepirkuma procedūru saņemtos finanšu piedāvājumus). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2006. gada 3.oktobra noteikumos Nr. 811 “Pilsonības un migrācijas lietu pārvaldes nolikums”, papildinot to ar funkcijām un uzdevumiem, kas nepieciešami, lai izveidotu un uzturētu elektronisko Vēlētāju reģistru saskaņā ar likumprojekta 2.pantu. |
| 2. | Atbildīgā institūcija | Iekšlietu ministrijai jānodrošina grozījumu Ministru kabineta 2006. gada 3.oktobra noteikumos Nr. 811 “Pilsonības un migrācijas lietu pārvaldes nolikums” spēkā stāšanās līdz 2019.gada 1.jūnijam. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ievietots VARAM tīmekļvietnē 2017.gada 1.augustā. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | CVK, PMLP. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts paredz PMLP jaunu funkciju saistībā ar elektroniskā Vēlētāju reģistra izveidi un uzturēšanu. |
| 3. | Cita informācija | Nav |

Vides aizsardzības un reģionālās K. Gerhards

attīstības ministrs

**Vīza:**

valsts sekretārs R.Muciņš

2017.09.04. 13:06

1717

K. Jankovska

67026552, Kristine.Jankovska@varam.gov.lv